திரும்பப் பெறும் உரிமை கட்சி

**திரும்பப் பெறும் உரிமை கட்சி** (*Right to Recall Party*) என்பது இந்தியாவில் பதிவு செய்யப்பட்ட ஓர் அரசியல் கட்சியாகும். இக்கட்சியினை தில்லியில் உள்ள இந்தியத் தொழில்நுட்பக் கழகத்தில் பயின்ற பொறியியல் பட்டதாரியும் இந்திய ஊழல் எதிர்ப்பு ஆர்வலருமான ராகுல் சிமன்பாய் மேத்தா மார்ச் 2019-இல் நிறுவினார். மேத்தாவும் இவருடைய சகாக்களும் ஓர் அரசியல் கட்சியை உருவாக்க விரும்பியதால் திரும்பப் பெறும் உரிமை கட்சியினைத் தோற்றுவித்தனர். தேர்தலை ஒரு கருவியாகப் பயன்படுத்தி இந்தியாவில் பிரதமர் மற்றும் முதலமைச்சர் ஆகியோரைத் தேர்தல் மூலம் திரும்ப அழைக்கும் உரிமைச் சட்டங்களின் வரைவுகளுக்கு ஆதாரமாக அமைந்தது.

## வரலாறு
மேத்தா அமெரிக்காவில் மென்பொருள் பொறியாளராகப் பணிபுரிந்தபோது, காவல்துறையில் ஊழல் குறைவாக இருப்பதையும், நீதிமன்றங்கள் விரைவாக நீதி வழங்குவதையும், இந்தியாவை விட அரசியல் கலாச்சாரம் சிறப்பாக இருப்பதையும், அதிகாரத்தில் இருப்பவர்கள் வெளிநாடுகளில் ஊழல் குறைவாக இருப்பதைக் கண்டறிந்தார். 1999ஆம் ஆண்டில் இவர் அமெரிக்காவில் தனது வேலையிலிருந்து விலகி இந்தியாவுக்குத் திரும்பினார். பிரதமர் மற்றும் முதலமைச்சர் பதவிகளைத் திரும்பப் பெறும் உரிமைக்கான சட்ட வரைவுகளை எழுதத் தொடங்கினார். இவற்றை விளம்பரப்படுத்தவும் தொடங்கினார்.

### உருவாக்கம்
மேத்தா, பிரதமர் மற்றும் முதல்வர் மீதான திரும்ப அழைக்கும் உரிமைச் சட்டங்களுக்காகப் பிரச்சாரம் செய்யத் தொடங்கினார். மேலும் இந்த யோசனையை ஊக்குவிக்க, இவர் 2006-இல் திரும்பப் பெறும் உரிமைக் குழுவைத் தொடங்கினார். 2009-இல், கிட்டத்தட்ட 150 ஆர்வலர்கள் இக்குழுவில் உறுப்பினர்களானார்கள். இந்தியாவில் உள்ள ஆர்வலர்களிடையே இந்த வரைவுகளை விளம்பரப்படுத்தச் சமூக ஊடக வலைத்தளமான ஆர்குட்டைப் பயன்படுத்தினர்.

### தோற்றம்
2009ஆம் ஆண்டில், தேர்தலை ஒரு கருவியாகப் பயன்படுத்தி, திரும்ப அழைக்கும் உரிமைச் சட்டங்களின் இந்த வரைவுகளுக்கு அதிக விளம்பரம் கொடுக்க, மேத்தா ஓர் அரசியல் கட்சியை உருவாக்க விரும்பினார். மேலும் இவர் அதற்குப் பிரதமர், முதலமைச்சர் கட்சியைத் திரும்பப் பெறும் கட்சி என்றும் பெயரிட்டார். ஆனால் கட்சியைப் பதிவு செய்ய முடியவில்லை. இது தவிர இவர் எழுதிய சட்ட வரைவுகளை விளம்பரப்படுத்த இவரும் இவருடைய  தோழர்களும் தேர்தலில் போட்டியிடத் தொடங்கினர். மார்ச் 2019-இல், ஏறக்குறைய 10 ஆண்டுகளுக்குப் பிறகு, மேத்தாவும் அவரது குழு உறுப்பினர்களும் திரும்பப் பெறும் உரிமை பெற்ற கட்சி என்ற அரசியல் கட்சியைப் பதிவு செய்வதில் வெற்றி பெற்றனர் மேத்தா இக்கட்சியின் தேசியத் தலைவரானார்.

## அமைப்பு
கட்சியின் தலைமை பின்வரும் அமைப்புகளைக் கொண்டுள்ளது:

**தேசிய தலைவர்** : இராகுல் சிமன்பாய் மேத்தா

**தேசிய செயலாளர்** : இரமேஷ்வர் ஜாட்

**தேசிய பொருளாளர்** : முகேஷ்பாய் தேசாய்

### மாநிலத் தலைமை
கட்சியின் மாநிலத் தலைமை மாநில பிரிவுகளை நிர்வகிக்கிறது.

## அறிக்கை
இந்தியாவில் ஊழல், வேலையில்லாத் திண்டாட்டம், அந்நிய ஆதிக்கம் போன்ற பிரச்சனைகளுக்குச் சட்ட வரைவு அடிப்படையிலான தீர்வைக் காண*,* இராகுல் சிமன்பாய் மேத்தா மற்றும் பவன் குமார் சர்மா இணைந்து எழுதிய *வோட் வாப்சி தான் வாப்சி* என்ற தலைப்பில் திரும்பப் பெறும் உரிமை பெற்ற கட்சி அறிக்கை அமைந்துள்ளது.

## தேர்தல் செயல்பாடு

### பொதுத் தேர்தல் முடிவுகள்

### மாநில சட்டசபை தேர்தல் முடிவுகள்

### பொதுத் தேர்தல்கள்

#### பொதுத் தேர்தல் 2019
2019 இந்தியப் பொதுத் தேர்தல் கட்சியின் முதல் தேர்தல் போட்டியாகும். இதில் 14 வேட்பாளர்கள் போட்டியிட்டனர். இக்கட்சி காந்திநகர், அகமதாபாத் கிழக்கு, அகமதாபாத் மேற்கு, ஆனந்த், பெங்களூர் வடக்கு, போபால், உட்படப் பல்வேறு தொகுதிகளில்  அகமதுநகர், ஜுன்ஜுனு, சித்தோர்கர், பில்வாரா, காசியாபாத், ஜாம்ஷெட்பூர், சாந்தினி சௌக்,  வடகிழக்கு தில்லி போட்டியிட்டு மொத்தம் 28,817 வாக்குகளைப் பெற்றது. போட்டியிட்ட அனைத்து வேட்பாளர்களும் காப்புத் தொகையினை இழந்தனர்.

சாந்தினி சவுக் மக்களவைத் தொகுதியின் திரும்பப் பெறும் உரிமை கட்சி வேட்பாளர் ரிச்சா கட்டியார், என்பவர் விஞ்ஞானியாக மாறிய வழக்கறிஞர் ஆவார். இவர் *[[ஹிந்துஸ்தான் டைம்ஸ்|இந்துசுதான் டைம்சு]]* நாளிதழுக்கு அளித்த பேட்டியில், கட்சியின் முக்கிய நோக்கம், கட்சியின் பெயர் குறிப்பிடுவது போல, மக்கள் பிரதிநிதிகளின் செயல்திறனில் திருப்தி இல்லை என்றால் குடிமக்கள், தேர்ந்தெடுக்கப்பட்டவர்களைத் திரும்ப அழைக்கும் உரிமையுடன் கூடிய ஓர் அமைப்பை உருவாக்குவதாகும்.

#### பொதுத் தேர்தல் 2024
திரும்பப் பெறும் உரிமை கட்சி 2024 இந்தியப் பொதுத் தேர்தலில் 33 நாடாளுமன்றத் தொகுதிகளில் வேட்பாளர்களை நிறுத்தியது. இக்கட்சி போட்டியிட்ட மக்களவைத் தொகுதிகள், ஜெய்ப்பூர், ஜெய்ப்பூர் ஊரகம், ஜோத்பூர், சித்தோர்கர், பில்வாரா, கோட்டா, ஜாலவார்- பரன், ராய்ப்பூர், மகாசமுந்த், சாந்தனி சௌக், வடகிழக்கு தில்லி, கிழக்கு தில்லி, கச்சு, காந்திநகர், ஜூனாகத்,  பாவ்நகர், ஆனந்த், கெடா,  வதோதரா, குர்கான், கோடா, , கிரிதிஹ், ஜாம்ஷெட்பூர், சிங்பூம், விதிசா, கல்யாண், மும்பை வட மேற்கு,  மும்பை தெற்கு மத்தி, புனே, அகமதுநகர், காசியாபாத் மற்றும் கொல்கத்தா தெற்கு ஆகும். திரும்பப் பெறும் உரிமை கட்சி இத்தேர்தலில் மொத்தம் 58,024 வாக்குகளைப் பெற்றது. போட்டியிட்ட அனைத்து வேட்பாளர்களும் தங்கள் காப்புத் தொகையினை இழந்தனர்.

### மகாராட்டிரா சட்டப் பேரவைத் தேர்தல் 2019
திரும்பப் பெறும் உரிமை கட்சி 2019 மகாராட்டிரச் சட்டமன்றத் தேர்தலில் போட்டியிட்டது. இக்கட்சி சேவ்காவ், மற்றும் அம்பேகான் உள்ளிட்ட பல்வேறு சட்டமன்றத் தொகுதிகளில் வேட்பாளர்களை நிறுத்தியது. இக்கட்சி மொத்தம் 672 வாக்குகளை மட்டுமே பெற்றது.

### சார்க்கண்ட்டு சட்டமன்றத் தேர்தல் 2019
திரும்பப் பெறும் உரிமை கட்சி 2019 சார்க்கண்ட்டு சட்டமன்றத் தேர்தலில் போட்டியிட்டது. போட்கா, ஜம்ஷெத்பூர் கிழக்கு, மற்றும் ஜாம்ஷெத்பூர் மேற்கு உள்ளிட்ட 3 சட்டமன்றத் தொகுதிகளில் போட்டியிட்டது. இத்தேர்தலில் இக்கட்சி மொத்தம் 2358 வாக்குகளை மட்டுமே பெற்றது போட்டியிட்ட அனைத்து வேட்பாளர்களும் செலுத்து தொகையினை இழந்தனர்.

### தில்லி சட்டப் பேரவைத் தேர்தல் 2020
திரும்பப் பெறும் உரிமை கட்சி 2020 தில்லி சட்டப் பேரவைத் தேர்தலில் புது தில்லி, லட்சுமி நகர், கோண்டா, மற்றும் பட்பர்கஞ்ச் உள்ளிட்ட 4 சட்டமன்றத் தொகுதிகளில் வேட்பாளர்களை நிறுத்தியது. இத்தேர்தலில் மொத்தம் 272 வாக்குகளை மட்டுமே இக்கட்சி பெற முடிந்தது.

### பீகார் சட்டப் பேரவைத் தேர்தல் 2020
திரும்பப் பெறும் உரிமை கட்சி 2020 பீகார் சட்டப் பேரவைத் தேர்தலில் கதிகார், மஹுவா, அமர்பூர், மற்றும் கசுபா உள்ளிட்ட 4 சட்டமன்றத் தொகுதிகளில் வேட்பாளர்களை நிறுத்தியது. இக்கட்சி மொத்தம் 3416 வாக்குகளைப் பெற்றது. அனைத்து வேட்பாளர்களும் காப்புத் தொகையினை இழந்தனர்.

### மேற்கு வங்க சட்டமன்றத் தேர்தல் 2021
திரும்பப் பெறும் உரிமை கட்சி 2021 மேற்கு வங்கச் சட்டப் பேரவைத் தேர்தலில் போட்டியிட்டது.சோனார்பூர், மற்றும் ராம்நகர் என இருசட்டமன்றத் தொகுதிகளில் மட்டுமே போட்டியிட்டது. இவர்கள் மொத்தம் 777 வாக்குகளை மட்டுமே பெற்றனர்.

### பஞ்சாப் சட்டப் பேரவைத் தேர்தல் 2022
திரும்பப் பெறும் உரிமை கட்சி பஞ்சாப் சட்டப் பேரவைத் தேர்தலில் 2022இல் 3 தொகுதிகளில் போட்டியிட்டது. அமிர்தசரஸ் தெற்கு, தேரா பாசி, மற்றும் லூதியானா தெற்கு ஆகியவை இக்கட்சிப் போட்டியிட்ட தொகுதிகளாகும். மூன்று தொகுதிகளிலும் சேர்த்து இக்கட்சி மொத்தம் 407 வாக்குகளை மட்டுமே பெற்றது.

### உத்தராகாண்டம் சட்டப் பேரவைத் தேர்தல் 2022
திரும்பப் பெறும் உரிமை கட்சி 2022 உத்தரகாண்ட் சட்டப் பேரவைத் தேர்தலில் 4 தொகுதிகளில் போட்டியிட்டது. இத்தொகுதிகள் டெஹ்ரி, ராய்ப்பூர், டோய்வாலா, மற்றும் கோட்வார் ஆகும். இத்தேர்தலில் மொத்தம் 373 வாக்குகள் மட்டுமே இக்கட்சி பெற்றது. போட்டியிட்ட அனைத்து வேட்பாளர்களும் காப்புத் தொகையினை இழந்தனர்.

### உத்தரப் பிரதேச சட்டப் பேரவைத் தேர்தல் 2022
திரும்பப் பெறும் உரிமை கட்சி 2022 உத்தரப் பிரதேசச் சட்டப் பேரவைத் தேர்தலில் 11 தொகுதிகளில் வேட்பாளர்களை நிறுத்தியது. திபெஉக போட்டியிட்ட தொகுதிகள், சாகிபாபாத், காசியாபாத், மதுரா, ஜான்சி நகர், சர்காரி, பாபமாவ்  மெக்னவுன், பர்கஜ், கதா, கோரக்பூர் நகர்ப்புறம், மற்றும் வாரணாசி தெற்கு ஆகும். இத்தேர்தலில் போட்டியிட்ட அனைத்து வேட்பாளர்களும் காப்புத் தொகையினை இழந்தனர்.

### குசராத்து சட்டப் பேரவைத் தேர்தல் 2022
திரும்பப் பெறும் உரிமை கட்சி டிசம்பரில் RRP 2022 குஜராத் சட்டமன்றத் தேர்தலில் 21 வேட்பாளர்களை நிறுத்தியது   புஜ்,  ஜெட்பூர் (ராஜ்கோட்),  போர்பந்தர்,  உனா,  கரியாதர்,  பாவ்நகர் கிழக்கு,  பொடாட்,  கரஞ்ச்,  விஸ்நகர்,  பிரந்திஜ்,  கட்லோடியா,   வெஜல்பூர்,  எல்லிஸ்பிரிட்ஜ்,  அம்ரைவாடி,  மணிநகர்,  லத்தி,  தந்துகா,  பெட்லாட்,  நதியாட்,  தஹேகம்,  மற்றும் பாபுநகர் . 

இத்தேர்தலில் திரும்பப் பெறும் உரிமை கட்சி மொத்தம் 7,656 வாக்குகளைப் பெற்றது. போட்டியிட்ட அனைத்து வேட்பாளர்களும் காப்புத் தொகையினை இழந்தனர். இந்த தேர்தலில் இந்தியத் தேர்தல் ஆணையம் குசராத்து மாநிலத்தில் உள்ள அனைத்துச் சட்டமன்றத் தொகுதிகளுக்கும் திபெஉ கட்சிக்குப் பொதுவான தேர்தல் சின்னமான 'அழுத்தச் சமையல் கலனை' ஒதுக்கியது.

### சத்தீசுகர் சட்டப் பேரவைத் தேர்தல் 2023
திரும்பப் பெறும் உரிமை கட்சி 2023 சத்தீசுகர் சட்டப் பேரவைத் தேர்தலில் 6 சட்டமன்றத் தொகுதிகளில் போட்டியிட்டது. இக்கட்சி வேட்பாளர்கள் மொத்தம் 17,264 வாக்குகளைப் பெற்றனர். போட்டியிட்ட அனைத்து வேட்பாளர்களும் காப்புத் தொகையினை இழந்தனர்.

### மத்தியப் பிரதேச சட்டப் பேரவைத் தேர்தல் 2023
திரும்பப் பெறும் உரிமை கட்சி 2023 மத்தியப் பிரதேசச் சட்டப்பேரவைத் தேர்தலில் 5 சட்டமன்றத் தொகுதிகளில் வேட்பாளர்களை நிறுத்தியது. இக்கட்சி மொத்தம் 2,177 வாக்குகளைப் பெற்றது.

### இராசத்தான் சட்டப்பேரவைத் தேர்தல் 2023
திரும்பப் பெறும் உரிமை கட்சி 2023 இராசத்தான் சட்டமன்றத் தேர்தலில் 26 சட்டமன்றத் தொகுதிகளில் வேட்பாளர்களை நிறுத்தியது. இவர்கள் மொத்தம் 17,264 வாக்குகளைப் பெற்றனர். இருப்பினும் அனைத்து வேட்பாளர்களும் செலுத்து தொகையினை இழந்தனர்.

## குற்றச்சாட்டுகள்
பிப்ரவரி 2020இல், திரும்பப் பெறும் உரிமை கட்சி உட்பட 70 பதிவு செய்யப்பட்ட அங்கீகரிக்கப்படாத கட்சிகள் தேர்தல் பத்திரங்கள் மூலம் நிதி பெற்றதாகச் சில ஊடக அறிக்கைகள் வெளியிட்டன. ஆனால் இந்தியத் தேர்தல் ஆணையத்திடமிருந்து கடிதம் வந்தபோது தனது கட்சிக்கு வங்கிக் கணக்கு கூட இல்லை என்று மேத்தா கூறினார். இவர்கள் தேர்தல் ஆணையத்திடம் நன்கொடை அறிக்கையைச் சமர்ப்பித்துள்ளதாகவும் தெரிவித்தார்.

## திரும்ப பெறும் உரிமை கட்சி வேட்பாளர் மீது தாக்குதல்
2020ஆம் ஆண்டில், 2019 சார்கண்ட்டு சட்டமன்றத் தேர்தலில் போட்கா சட்டமன்றத் தொகுதியில்போட்டியிட்ட  திபெஉக வேட்பாளர் பீர் சிங் தியோகம்  தாக்கப்பட்டார்.

## மேலும் பார்க்கவும்

* இந்தியாவில் உள்ள அரசியல் கட்சிகளின் பட்டியல்

## மேற்கோள்கள்

## வெளி இணைப்புகள்

பகுப்பு:இந்திய அரசியல் கட்சிகள்